Bidestveanîna mafên neteweyî 
yên gelê Kurd di çarçoveya 

îranek Demokratîk û Federalî de 
Hejmar: 65 


15’ê Hezîran 
Buha: 150 Tûmen 


Rojnameya panzdehrojî ya siyasî, çandî û giştî 



Pîroz Be 27’emîn Salvegera Avabûna RDK îranê 


Em li bereberê 27'emîn salvegera avabûna Radyo Dengê 
Kurdistana îranê de ne. Dengê Kurdistana îranê, dengê heqbêjî, 
azadîxwazî û mezlûmiyeta gelê Kurd, dengê berxwedanî û 
qehremanetiyên hêza Pêşmerge ye. Dengê rastîn yê gelê Kurd û pira 
qahîm di navbera PDK îranê û xelkê Kurdistanê di îranê de ye. 

Em wekî Desteya Weşana Agirî, 27'ê Cozerdanê ji tev 
xebatkarên vê radyoyê, xelkê Kurdistanê û hemû evîndar û guhdarvanên 
vê radyoyê pîroz dikin û hêviya me temen û xebatek dûr û dirêj bo 
radyo û xebatkarên wê ye. 

Û Şiroveya Qanûna 
Bingehîn Ya îranê 


Zarokên Îranê\j8êpar Ji^ 
Cîhaneke HêjÛ^î Jiyana 
Xy& 




RONESANS 


Di civîneke taybet 
ya Serkirdatiya siyasî 
ya Turkiyê de li bîroya 
Serokkomariyê, nîqaş 
li ser wan pirs û 
astengiyan hate kirinê 
ku tûşî Turkiyê hatine, 
bi taybet pirsa êrîşa 
leşkerî ya li dijî 
Herêma Kurdistanê. 

Di civînê de ku 
Serok Wezîr, Wezîrê 
Karê Derve, Yaşar 
Biyûk Anit û 
fermanderên arteşê 
beşdar bûn, biryar hat 
dayîn ku nabe êrîş bo 
ser Herêma 
Kurdistanê bê kirin. 

Herweha tekez li 



ser şerê li dijî PKK'ê heta jinavbirina wê hat kirin. Erdoxan da zanîn ku nabe ew xebat û şerê me 
demokrasî, mafê mirov û yasayê jar û zeîf bike. 

Erdoxan êrîşa bo derveyî sînor bi karek nebaş ya siyasî û leşkerî da zanîn û got: "LiBakûrê îraqê de 
500 çekdarên PKK'ê hene, /ê di çiyayên Turkiyê de, 5000 çekdarên PKKê hene. Ma şerê me ii dijî 
5000'an bi dawî bûye heta ku em biçine pey 500 kesan." 

Axaftina Erdoxan kete ber şopa rexneyên tund yên şovenîstên Turk. Ji wan Deniz Baykal ku got: 
'"Gotinên Erdoxan wiha nîşan dide ku wî hêj hest bi wê nekiriye ku PKK ji aliyê Herêma Kurdistanê ve tê 
piştevanîkirin". Wî daxwaz kir ku rê ji ber êrîşa leşkerî bo derveyî sînor nehê girtin. 

Di vê derheqê de Amerîka, Nato û piraniya welatên Ewropayê hişyarî dan Turkiyê û li dijî êrîşa 
leşkerî derketin û xwazyarê hevahengî û hevkariyên siyasî yên li navbera Enqere- Bexdad- Waşîntonê di 
berengarbûna bi pirsa PKK'ê re bû. 


îran Ji Bo Talîbanan Çek Û Sîlahan Dişîne 


Karbidestekî Amerîkî, dewleta îranê bi şandina çek û sîlahan bo Talîbanan li 
Efxanistanê sûçdar kir. Nîkolas Bêrnz, Cîgirê Wezareta Karê^ Derve yê Amerîka, 
roja sêşem, 12'ê Hezîranê, li Parîsê ji nûçegihanan re got ku îran ji hêzên terorîst 
û rakîkal ên Rojhilata Navîn re alîkariyê dike û ewlehiya herêmê têk daye. 

Bêrnz her wiha got, îran niha heta ji bo Talîbanan li Efxanistanê jî çek û 
sîlahan dişîne. 

Wezîrê Parastinê yê DYA'ê, Rabert Gîtz jî gotibû ku hin belge hene ku nîşan 
didin ku hinek çek û sîlahên çêkirî ên îranê di destê Talîbanan de hatine girtin. 

Rayedarên Efxanistanê ev îdeaya berpirsiyarên Amerîkî red kirine! 

Gotûbêj Bi 

Selah Muradî 
Wergerandin: Rondik 

G otûbêj bi Amerîkayê re ew tilisma 
ye ku di Komara Îslamî ya îranê de 
tenê rêber dikare bişkîne. Her çiqas 

pasawa Xomeynî bo wî karî bibîrxistina 
erkên Amerîkayê li îraqê û alîkariya xelkê 
wî welatî bû, lê di rastî de eva zext û 
cjivaşên dewleta Bûş ji bo gotûbêjên li ser 
Iraqê bû ku rejîm neçar bi girtina vê 
helwestê kir. Merema dewleta Bûş ji 
gotûbêjê eva bû ku bi xelkê Amerîka û 
dewleta îraqê - ku daxwazkarê gotûbêjên 
di navbera îran û Amerîkayê de bûn - 
nîşan bide, ku bo dawîanîn bi 
desttêwerdanên Komara Îslamî li hundirê 
îraqê de ji rêya gotûbêjê jî dê mifahê 
bistîne. Lewra ger Komara Îslamî ne 
amadeyî gotûbêjê biba, dê di warê 
dîplomasiyê ve terîk (munzewî) û 
helwestên wê jar û lawaztir dibûn, ku eva jî 
ji aliyê din ve dibûye sedema bihêzbûna 
helwesta Amerîkayê. 

Cuda ji vana jî gotûbêj bi Amerîkayê re 
ji aliyê dewletekê ve birêve çû ku bi 
dewletek tundrew û pawanxwaz hatiye 
naskirinê û dijberiya bi Amerîkayê re yek ji 
siyasetên sereke yên wê ye. Ya ku cihê 
baldanê ye eva bû ku nûnerên Meclisa 
Pawanxwaz bi lezî proseya girûpa dostîniya 
navbera parlemana rejîmê û kongireya 
Amerîkayê anîne holê. Ew jî di halekê de ye 
ku bi xwe di dewrana Serokkomariya 
Xatemî de ji dijberên herî tund yên 
Amerîkayê bûn. Ewa jî vedigere bo wê 
çendê ku dewlet û parlemana pawanxwaz 
dixwazin ji gotûbêjên bi Amerîkayê re ji bo 
bihêzkirina cih û pêgeha xwe di hevrikiyên 
hundirê rejîmê de mifahê bistînin. 

Kêmkirina êş û azarên xelkê îraqê, 
piştevanî ji dewleta îraqê û cihgirkirina 
ewlehî û aştiya li wî welatî de, ew merem in 
ku rejîm di rûyekî de weke armacên xwe bo 
gotûbêja bi Amerîkayê re da zanîn. 

Armanca Amerîkayê jî ji gotûbêjê eva bû ku 
rejîma mela^an neçar bi ne maytêkirin di 
kar û barên îraqê de û herweha piştevanî 
nekirin ji terorîstan bike. Eva jî li halekê de 
bû ku herdu aliyan li ser neguherandina 
siyasetên çendîn salî yên xwe li hemberî 
hev de tekez dikirin û biîsrar bûn û bi kiryar 
jî cehd û xebat bo pêkanîna eniya dijî hev 
di asta deverê de domandin. Ew helwest û 
xebat jî bûne sebeba kêmrengbûna 
cjirîngiya gotûbêjên her du aliyan li ser 
Iraqê. Çimku heya pirsên sereke yên di 
navbera du welatan de neçareserkirî 
bimînin, pir zemmet e bikarin li ser 
çareserkirina pirsên derveyî yên xwe li hev 
bikin. 

Bi wateyeke din pirsgirêkên navbera 
rejîm û Amerîkayê li Iraqê de berhem û 
encama pirsên bingehîn yên li navbera her 


Şeytên Re* 

du welatan e û heta her du alî îraqê weke 
qada berxwedanî û rikeberaniya hev 
bibînin, nikarin ji rêya gotûbêjê ve bi 
encamên dilxwaz yên xwe bigihîjin. 
Herweha rejîma Komara Îslamî li ser vê 
baweriyê ye ku heçterze alîkariyek Bûş bo 
çareserkirina pirsa îrapê dê bibe sedema 
serkevtina Amerîka li îraqê û pêşveçûna 
prosesa demokratîzasiyonê di Rojhilata 
Navîn de. Lewra tenê di demekê de dê 
hevkariyek wiha bike ku giranî û nifûza wê 
li îraqê de bihê parastin, eva jî tiştek e ku 
tevî siyasetên dewleta Bûş bo^ 
terîk(munzewî)kirina Komara Îslamî û 
piştgirtin ji desthilatdarên vê rejîmê di 
welatên deverê de dijberî heye. 

Dewleta Bûş dixwaze ji rêya gotûbêjê 


ve dawî bi destêwerdanên rejîmê di Iraqê 
de bîne û Komara Îslamî jî ji vê rêyê ve 
dixwaze nifûz û pirestîja xwe bi 
bihêzkirina dewleta Malikî li wî welatî de 
bibe jor. Siyasetek ku cuda ji dijberiya 
Amerîkayê, tevî dijberiya Erebên Sunnî yên 
îraqê û welatên Erebî yên deverê jî berbirû 
bûye. 

Bi wê sedemê jî anîne rojeva 
pêşniyaza pêkanîna komîteyek sê alî, 
pêkhatî ji Amerîka, îran û îraqê bo 
çareserkirina kirîza îraqê ji aliyê balyozê 
Iranê ve tevî dijberiya Erebên Sunnî yên 
hundirê îraqê û welatên Erebî berbirû 
dibe. Çunku wan aliyane bawerî bi dewleta 
Malikî nînin û li egera pêkanîna komîteyek 
han de dixwazin nûnerê wan jî têde 
pişikdar be. 

Li vir pirsek tê holê ku lihevkirina îran 
û Amerîkayê û desthilgirtina rejîmê ji 
detêwerdanên hundirê îraqê heya çi 


qasekê dikare alîkariyê bide çareserkirina 
pirsên wî welatî? 

Hin siyasetvan û berpirsiyarên îraqê li 
ser vê baweriyê ne ku ev welate cuda ji 
kirîza ewlehiyê, bi pirsa siyasî re jî berbirû 
ye û pêkhatina lihevhatin û yekîtiyek 
herêmî û navneteweyî ji bo çareserkirina 
van pirsgirêkane tenê di demekê alîkar 
dibe ku aştî û yekîtiyeke neteweyî di 
navbera hêz û aliyên siyasî yên hundirê 
îraqê de pêk bihê. Lewra heya li hundirê 
îraqê de rê çareseriya tevalî û cihê 
pesenda hemû aliyan ji bo pêkanîna aştî û 
yekîtiya neteweyî negirin pêşiya xwe, 
hêviyek geş ji bo lihevhatinên herêmî û 
navneteweyî nabe. 

Her çende balyozê Amerîka di axaftina 
piştî gotûbêjê de, pêvajoya gotûbêjan bi 
erênî nirxand, lê her du alî jî bi tu 
lihevhatinek diyarîkirî negihîştin û bi 
liberçavgirtina rewşa navxweyî ya îraqê û 


pirsên eslî yên navbera Iran û Amerîkayê, 
çavnihêriya encamek baş û erênî ji wan 
gotûbêjan di pêşerojê de nahê kirinê. 
Nemaze domandina bi gotûbêjan jî - ku 
pişniyaza balyozê rejîma îranê li îraqê de 
bû - di demek han de heta ku diçe, 
dewleta Bûş givaşên xwe ji bo 
munzewîkirina Komara Îslamî rijd û xurttir 
dike û rengê hindê nade bi encamek baş 
bigihîje. 

* Rêberên Komara Îslamî heya niha jî 
Amerîkayê bi şeytanê mezin dizanin û di 
vê dawiyê de jî Elî Larîcanî, Amerîka bi 
şeytanê xwerazî hesiband ku bi çavekî sivik 
ji Komara Îslamî re dinêre. Gava ku yek ji 
aliyên gotûbêjê wêne û rûçikek wiha ji 
aliyê dinê hebe, encama gotûbêjê dibe çi 
be? 

Rojeva Mezintirîn Konferansa Li Ser Çareserkirina Pirsa Kurdî Li 
Bakûrê Kurdistanê Ji Aliyê Parlemana Ewropayê, Di Hevpeyvînekê 
De Bi Dr. Musa Kaval Re 


D i pêşerojeke nêzîk de, 
Parlemana Ewropayê // 
Birûkse/ê mêvandarê 
mezintirîn konferansa /iser 
çareserkirina pirsa Kurdî ii 
Bakûrê Kurdistanê ye. 

Zêdetirî saiekê ye ku Hevbendiya 
Demokratîk ya Kurdên Bakûrji bo 
iidarxistina vê konferansê 
dixebite. Bo bas û guftûgokirin ii 
seraiiyên cuda cuda ên vê 
konferansa mezin, me bi Musa 
Kavai, Nûnerê Hevbendiya 
Demokratîk ya Kurdên Bakûrre 
hevpeyvînek çê kir. Eva pirsên me 
û bersivên Dr. Musa Kevai di vê 
derbarê de: 


Hevpeyvîn/ Azad Kurdî 


Dr. Musa, çawa bû ku biryara 
pêkhatina vê konfernasê hate dan? 

Biryara çêkirina vê konferansê pir bi 
zehmet bû. Ev demek dirêj e ku em bi 
rêveberên YE'ê re têkilî û danûstandinan di 
mustewayên cuda de dikin û dîtinên terefê 
kurd li ser çareseriya pirsa gelê kurd li 
Bakurê Kurdistanê pêşkêşî wan dikin. Yek ji 
xalên bingehîn yên van hevdîtinan ew bû 
ku Ewropa girîngiya siyasî ya çareserkirinek 
adil û demokratîkji bo pirsa gelê kurd li 
Tirkiyê gora rastiya wê, bibîne û ji bo vê 
çareseriyê bibe teref. 

Ev çend sal in ku em tezek xwedan 
girîngiyek siyasî û jeopolîtîkî di vê derbarê 
de pêşkêşî YE'ê dikin. Bi taybetî em diyar 
dikin ku hem di berjewendiyên YE'ê de ye, 
hem di berjewendiyên gelê tirk de ye û 
hem jî di berjewendiyên gelê Kurdistanê de 
ye ku pirsa kurd li Tirkiyê bi riya aştî û 
demokrasiyê bête çareserkirin. 

Me digel serokatiya grûbên partiyên 
Parlementa Ewropa ji hemû bask 
û îdeolojiyên siyasî têkilî danandine. Em ji 
YE'ê dixwazin ku ew helwestek bi cisaret û 
xurt ji bo vê çareseriyê bigire û Kurdan wek 
gelê duyemîn li Tirkiyê nas bike, terefê 
kurd bike muxateb. Helwestek siyasî ya bi 
vî awayî dê bibe sedem ku Komara tirk 
îdeolojiya xwe ya nejadperestî biguherîne. 
Ev yeke dê herwesan bibe sedemê zefera 
baskê demokratxwaz li Tirkiyê û dê bibe 
destpêka çareseriyek demokratîk û adil ji 
bo pirsa gelê Kurd. 

Pirsa kurd di cewherê xwe de pirsa 
neteweyek bê dewlet e, pirsek siyasî ye û 
pirsên din yên civakî, aborî û mafên 
mirovan pêve girêdayî ne. Ji ber ehmiyeta 
jeopolîtîkî ya Kurdistanê, ji ber girînigiya 
demografî, çandî û dîrokî ya Kurdan di 
Rojhilata Navîn de û ji ber pêvajoya 
endambûna Tirkiyê bo YE'ê, ev pirs di 
heman dem de pirsek navnetewî ye û pirsa 



Dr. Musa Kaval: “Em ji YE’ê dixwazin ku Kurdan wek gelê duyemîn 
li Tirkiyê nas bike, terefê kurd bike muxateb” 


Ewropa ye jî. Di berjewendiyên her kesê de 
ye ku ev pirse di demek nêzîk de bête 
çareserkirin. 

Konfernas kengê birêve diçe û 
kîjan hêz û a/î têde beşdar dibin? 

Biryar hatiye dayîn ku ev konferans 
piştî hilbijartinên li Turkiyê di nêzîktirîn dem 
de pêk were. Em dikarin bêjin ku di payîza 
ev sal de konferans dê bê lidarxistin. 

Armnacên lidarxistina vê 
Konferansê çi ne? 

Ev Konferans di warê siyasî û dîplomasî 
de pir girîng e. Lewma ew ji aliyê grûpên 
partiyên siyasî yên YE, li Parlementa 
Ewropa bi awayekî resmî pêk tê. Ango 
grûbên partiyan ku her 25 dewletên 
Yekîtiya Ewropa temsîl dikin. 

Yek ji xususiyetên vê konferansê, ev e: 
ew ne bes ji bo nîqaşkirina rewşa kurdan tê 
kirin. Rewş diyar e û pir caran hatiye 
nîqaşkirin. Ev konferans bi taybetî dê li 
ser zelalkirina daxwazên Kurdan û 


herwesa ji bo cîbecîhkirina çareseriya 
pirsa Kurd li Tirkiyê bête kirin. Ji bo vê 

armancê, pêwîst e ku kurd projeyek hevbeş 
ji bo çareseriya pirsa xwe pêşkêşî YE'ê 
bikin û Ewropa jî bi zelalî konsensus û 
daxwazên gelê kurd li Tirkiyê bizane. Ev 
konferans ne mîna konferansên berê ye. 
Konferansên berê di warê navneteweyî de 
çi sîfetê xwe yê temsîlî û resmî nebûn. Ji 
ber vê yekê, çi bandor yan encamên siyasî 
jê çê nedibûn. 

Piraniya Kurdên Turkiyê piştgiriya 
endambûna Turkiyê bo Yekîtiya 
Ewropayê dikin, hêzên siyasî ên 
Kurdên Bakur çi projeyek bona vê 
yekê hene û bo çareserkirina pirsa 
geiê Kurd dixwazin çi bikin? 

Ji bo ku mafên gelê Kurd li Bakurê 
Kurdistanê ji aliyê YE'ê ve û di qata 
navneteweyî de jî bên naskirin û pejirandin, 
pêwîst e ku Kurdan projeyek netewî hebe. 
Konsensusek netewî li ser wê bête kirin. Me 
projeyek hevbeş ji bo çareserkirina pirsa 

a 

gelê Kurd li Turkiyê amade kiriye. Ev pirtir 
ji salekê ye ku me bi partiyên Kurdên 
Bakur, bi kesayetiyên Kurd re têkilî 
danandine û di encamê de pêşniyara 
projeyek hevbeş amade kiriye. Piraniya van 
partiyan muwafeqet li ser kirine. Hêvî heye 
ku ew proje bi dîtin û pejirandina partiyên 
din jî zengîntir û kûrttir bibe û di dawiyê de 
hemû hêzên siyasî yên kurd bi yekdengî 
pêşkêşî konferansê bikin. 

Di nûçeyan de hate ragehandin ku 
Hevbendiya Demokratîk a Kurdên 
Bakûr ji bo iidarxistina vê konferansê 
xebat kiriye. Wekî Nûnerê Hevbendiyê 
/i serxebat û çaiakiyên wê rêxistinê 
bo me bipeyive? 

Hevbendiya Demokratîka Kurdên Bakur 
dixebite da ku gelê kurd li Bakurê 
Kurdistanê bi resmî wek gelê duyemîn li 
Turkiyê bête naskirin û gotûbêjên 
endambûna Tirkiyê li ser vê rastiyê bêne 
kirin. Mafên gelê kurd di konferansa 
navnetewî ya Sêverê de hatin qebûlkirin. 

Lê piştre di Konferansa Lozanê de hatin 
jibîrkirin. Di peyra siyaseta înkar û qirkirinê 
li dijî gelê kurd, dest pê kir û domand. Lê 
pirsgirêk herdem mezintir dibe. Rastî ew e 
ku ne çareserkirina vê pirsgirêkê, di hemû 
waran de, zererê dide her kesê, dide gelê 
kurd, dide Komara Tirk û di dema were de, 
dê ji bo Ewropa jî bibe sergêjiyek mezin. Ji 
ber vê yekê pêdivî ye ku bête dubarekirin 
ku çareseriyek demokratîk û adil di 
berjewendiyên her terefekê de ye. 

Bê guman pêwîst e ku ev çareseriye 
mafên siyasî, îdarî, civakî, çandî û aborî yên 
gelê Kurd li Tirkiyê misoger bike. 

Daxwaziyên we yên sereke û 
berbiçav ji Ewropiyan re çi ne? 

Daxwazên me di projeyeke hevbeş ku 
min li jor behsa wê kir, hatine diyarkirin. 
Ewji sê başan pêktên. Daxwazên siyasî, 
yên aborî, yên çandî. 



Dr. Musa Kaval: 


"konferans bi taybetî dê li ser 
zelalkirina daxwazên Kurdan û 
herwesa ji bo cîbecîhkirina 
çareseriya pirsa Kurd li Tirkiyê 
bête kirin ” 

Bi kinî, em dibêjin gelê Kurd, gelê 
duyemîn li Tirkiyê ye, pêwîst e ku hem 
Tirkiye hem jî Yekîtiya Ewropayê vê rastiyê 
nas bike. Pêwîst e ku statuyek federal ji bo 
gelê kurd bête naskirin, mafên Kurdan yên 
siyasî, çandî, civakî û aborî bêne naskirin. 

Di hemû waran, hemû curên ferq û 
cudahiyê li ser gelê kurd rabe, zimanê 
kurdî bibe zimanê resmî di îdar û perwerdê 
de, di hemû qunaxan de. 

Hûn çend bi serkeftin û encamên 
erênî ên vê Konfernasê hêvîdar in? 

Serkeftin û encamên erênî ji bo vê 
konferansê mumkin in, eger Kurd bikarin 
xwe bikin muxatebek micid di qata ewropî 
û navnetewî de. Eger Hemû partiyên Kurd 
nemaze yên sereke, piştgiriya projeyek 
hevbeş bikin, di qata navnetewî de, di 
qata Kurdistanî de û li hember siyaseta 
dewla tirk yek siyaset û stratijiyê biparêzin, 


HEVPEYVÎN 

wê gavê destxistina encamên vê 
konferansê pir mimkun in. Ji xwe ev 
konferans dikare bibe sedemê afirandina 
siyasetek hevbeş ya hêzên siyasî yên gelê 
kurd li Bakurê Kurdistanê. Lê eger ev yek 
nehê kirin, wê gavê berpirsê mezin, 
guneha mezin li se van hêzan tê 
hesibandin, ew li hember gelê 
kurd berpirsiyar in. Ez bawer dikim ku 
hemû nûnerên siyasî yên kurd di vê 
derbarê de hesas in û dê bi awayekî laîq û 
erênî berpirsiyariya xwe ya tarîxî û netewî 
bi cih bînin. 

Ji bo ku ew konferansa me bi ser 
bikeve û bikaribe dogma siyasî ya di 
encama Konferansa Lozanê de peyda bûye 
û siyaseta dewleta tirk li ser hatiye 
avakirin, ji holê rake, û di cihê wê de 
çareseriyek demokratîk ji bo pirsa gelê 
kurd bête dîtin, pêwîst e ku tevgera 
Kurd bi projeyek siyasî ya hevbeş û realîst 
gora rewşa îro, pêşkêşî vê Konferansê bike. 

Wekîxuya ye, hûn wek Hevbendî 
Federaiiyê bo çareserkirina pirsa Kurd 
/i Turkiyê dipejirînin, sedemên vê 
yekê çi ne? 

Rastiya siyasî, çandî, dîrokî û coxrafiya 
Kurdistanê û a gelê Kurd dide xuyakirin ku 
neteweya me yek ji çar neteweyên mezin 
di Rojhilata Navîn de ye. 

Bi sedan sal in ku gelê kurd berxwdana 
siyasî bi curên cuda cuda dike. 

Çaresereriyek siyasî ya saxlem û 
berdewam ne mumkin ku kêm kêm 
statueyek federal ji bo gelê kurd nehê 
naskirin. 

Digel vê yekê jî mafê gelê kurd wekî 
gelên din yê herêmê heye ku dewleta xwe 
ya serbixwe damezirîne. 

Spas. 

Spas xweş û hêviya serkevtinê bo we 
dixwazim 


Komîteya Navendî Ya PDK îranê Civîna 
Dehemîn Ya Xwe Lidarxist 

Daxuyaniya Defetra Siyasî Ya PDK îranê Di vê Derheqê De: 


Hevweiatiyên hêja! 

Endam û aiîgirên PDK îranê! 

Komîteya Navendî ya PDK îranê, hilbijartiya 
Kongreya Sêzdehem, rojên sêşem û çarşem, 12 û 
13'ê Hezîrana 2007'an civîna xwe ya dehemîn lidar 
xist. 

Civîn piştîîlankirina deqîqeyekê bêdengî bo 
rêzgirtin ji bîranîna şehîdên Kurdistanê dest pê kir. 
Piştre rêzdar Mistefa Hicrî, Sekreterê Giştî yê PDK 
îranê ji aliyê Deftera Siyasî ve rapora kar û 
çalakiyên Deftera Siyasî tevî rêxistinên siyasî ên 
Kurdistanî, nemaze rêxistinên siyasî yên Kurdistana 
îranê pêşkêş kir. Piştî bas û dahûrandina wê 
raporê ji aliyê beşdarên civînê ve, Komîteya 
Navendî rapora han pejirand û ew beş ji xebat û 
tekoşîna Deftera Siyasî ya di navbera du civînên 
Komîteya Navendî de bilind û hêja nirxand û di vê 
derbarê de bernameya karê pêşerojê destnîşan kir. 

Birêz Sekreterê Giştî yê partiyê di beşa duyem a 


karê civînê de, baseke tevalî li ser rewşa jêhatî 
ya kar û tekoşîna partiyê di warên cur bi cur 
de pêşkêş kir. Di wê beşa basa civînê de li ser 
kosp û astengên ser rêya tekoşînê û yek ji 
wan bandora nerênî ya hinek liv û lebatên ne 
şoreşgerane ku berê di partiyê de hatibûn 
cihgirkirin, bal hatibû kişandin. Herwiha bi 
armanca berbipêşveçûna bilez û bêtir ya 
partiyê û ji holê rakirina rêyên çareseriya 
mumkin bal hatibû kişandin û tekez hatibû 
kirin. 

Ew beş ji karê civîna Komîteya Navendî bû 
sedema rizamendî û kêfxweşiya pilînomê û 
beşdariya çeleng ya hevalên rêberiya partiyê 
bo axavtin li ser wê basê û herwiha 
diyarîkirina mekanîzmekê ji bo wê armancê û 
erk û wezîfeya endamên rêberiya partiyê di vê 
derheqê de. 



Civîna Komîteya Navendî 
ya PDK îranê êvariya roja 
çarşem 13.06.2007'an, piştî du 
rojan bi serkevtinê ve dawî bi 
kar û xebatên xwe anî û 
beşdarên civînê vegeriyane 
cihê kar û tekoşîna xwe. 

Partiya Demokrat ya 
Kurdistana îranê 
Deftera Siyasî 
14 . 06.2007 
24 . 03.1386 

Di Rê Û Resmekê De 
Bidawîhatina Zandora 


Destpêkîn Ya Siyasî Ya 
Kadroyan Hate Pîrozkirin 



Bi boneya bidawîhatina bi serkevtî ya zandora 
destpêkî a perwerdeya siyasî ya Kadroyan ji aliyê 
Komîsyona Lêkolîn û perwerdeya PDK îranê ve, roja 
duşem, 21.03.1386(11.06.2007)'an, bi beşdariya 
Sekreterê Giştî yê PDK îranê, birêz Mistefa Hicrî, 
hejmarekji endamên rêberiyê, mamosta û beşdarên 
zandorê û hejmreke berçav ji Kadro û Pêşmergeyên 
PDK îranê, rê û resmek di yek ji binkeyên Deftera 
Siyasî ya PDK îranê de birêve çû. 

Rê û resm demjimêr 10'ê serê sibêdê bi sirûda 
neteweyî ya "Ey Reqîb" û ragirtina deqîqeyekê 
bêdengiyê ji bo bibîranîna canê paqij yê Şehîdên rêya 
azadiyê dest pê kir. Piştre birêz Husên Nazdar, 
Endamê Komîteya Navendî û berpirsê Komîsyona 
Lêkolîn û Perwerdehiya PDK îranê, bi vê hincetê 
gotarek pêşkêş kir. 

Di doma rê û resmê de rapora perwerdeya 
zandorê ji aliyê birêz Mêhdî Bedrî, endamê Komîsyona 
Lêkolîn û Perwerdeyê û yekji mamostayên zandora 
han, pêşkêşî beşdaran bû. 

Di beşeke din a rê û resmê de, ji aliyê 
helbestvanan Şerîf Felah(Hêja), Enwer Sultanpenah û 
Hesen Mehmûdî ve, çend helbest hatin pêşkêşkirin. 

Her wiha peyama beşdarên zandorê ji aliyê 
Hoşyar Ehmedî, yek ji beşdarên zandorê ve hate 
pêşkêşkirin û piştre Mêhdî Bedrî, encama ceribînên 
zandorê eşkere kir û beşdarên serkevtî di wan 
ceribînan de bi beşdaran dan nasandin. 

Hêjayî gotinê ye ku zandora han ku bi beşdariya 
bi dehan kesan ji Pêşmergeyên organên cur bi cur ên 
PDKÎranê birêve çû, roja 15.02.1386(05.05.2007)an, 
dest pê bû û roja 17.03.1386(07.06.2007)'an, bi dawî 
hat. 

Vê zandorê waneyên weke Dîroka PDK îranê, 
Dîroka Serhildanên gelê Kurd, Coxrafiya Kurdistanê, 
Mûdîriyet û birêveberî, Bermname û Pêrewa Hundirîn 
a PDK îranê û Rênîşaniyên Karê Teşkîlatî û her wiha 
çend konferansjî weke Civaka Medenî(Sivîl), 

Siyasetên PDK îranê, Demokrasî, Federalîzm, 
Dîplomasî û Basek li ser Ronakbîran, li xwe girtibûn. 

Hewce ye were gotin ku rê û resm bi stranan û 
muzîkê ji aliyê Koma Hunerî ya Beşa Fîlm a PDK îranê 
ve zêdetir hate xemilandin. 



Gerrek Kurt Di Dîrokê De ... 


Amadekar: Nûredîn Sofîzade 


01 . 06 : Roja Cîhanî ya Zarokan. 

01 . 06 . 1975 : Yekîtiya Nîştîmanî ya Kurdistanê damezrandina xwe îlan 
kir. 

02 . 06 . 1946 : Di îtaliyayê de bi hegera refrandomekê, piraniya xelkê deng 
dane hikûmetek demokratîk û hikûmeta dîktator ya Mosolînî têk çû. 

02 . 06 . 1965 : Bi sedema bahozekî xurt li Hindistanê, pitir ji 35 hezar kes 
bûne qurbanî. 

02 . 06 . 1974 : Welatê Malî li Afrîqayê serxwebûna xwe ragehand. 

02 . 06 . 1983 : Cinayetkarên rejîma Komara Îslamî ya îranê li doma cinayet 
û hovîtiyên xwe di Kurdistanê de, 59 ciwanên xelkê bajarê Mehabadê îdam 
kirin. 

03 . 06 . 1955 : Pêkhatina yekemîn Konferansa PDK îranê. Di wê 
komferansê de biryar hate dan ku divê partî pêwendiyên xwe tevî partiya 
Tûde qut bike. 

04 . 06 . 1989 . Xomeynî ku piştî şoreşa gelên îranê di sala 1979'an de karî 
xwe wekî rêberê rejîma Îslamî li îranê bisepîne û di heyamê desthilatdariya 
xwe de biryara cinayet û tepeseriya gelên îranê û yek ji wan gelê Kurd dabû, 
mir. 

05 . 06 : Roja Cîhanî ya Jîngehê. 

05 . 06 . 1953 : Yekemîn civîna xelkê bajarê Mehabadê piştî jinavçûna 
Komara Kurdistanê pêk hat ku ji aliyê hêzên rejîma Şah ve kete ber êrîşê û 
kesek bi navê Hesen Remezanî bi sedema wê êrîşê şehîd bû. Ew civîn wekî 
civîneke mezin ya siyasî bû. 

05 . 06 . 1967 : Şerekî dijwar û giran yê 6 rojî di navbera Ereban û Îsraîlê 
de qewimî. 

05 . 06 . 1977 : Yekemîn kumpyotera malan ya bi navê "PC" ji aliyê şîrketa 
Epil hate çêkirin. 

05 . 06.1988 Rehîm Qerincî fermande Lik, Osman Ehmedî Fermande 
Pel tevî 2 Pêşmergeyên din bi navên Ebûbekr Mihemedî û Xalid Elahî ji 
hêza Moînî şehîd bûn. 

05 . 06 . 1991 \ Xelata Nobel ya Aştiyê ji Mixaîl Gorbaçof re hate dan. 

06 . 06.1987 Pêşmergeyên PDK îranê di 2 qadan de li devera Rebetê tevî 
hêzên rejîmê berbirû bûn. Di şerekî giran de ku derbekî dijwar ji dujmin ket û 
pitir ji 50 kesan jî kuştî dan, mixabin 4 Pêşmerge bi navên Omer Sultanî, 
Simayîl Abdane, Qasim Elîzade, Ebdulaxaliq Ezîzî, şehîd bûn. 

06 . 06 . 1992 . Yekemîn gera Parlemana Kurdistana îraqê hate diyarîkirin û 
Fuad Mesûm, bo yekemîn Serokê Parlemanê û Roj Nûrî Şaweys bû cîgirê wî. 

07 . 06 . 1978 : Xwenîşandana mezin ya xelkê Mehabadê, di rê û resmekê 
de seba veşartina termê Ezîz Yûsifî, piştre jî ev rê û resm bû xwenîşandan li 
dijî rejîma Pehlewî. 

08 . 06 . 2006 : Serokê Girûpa terorîstî a El Qaîde, Ebo Moseb El Zerqawî, bi 
sedema bombarana esmanî ya hêzên Amerîkayê li bajarê Beqobê hate kuştin. 

10 . 06 . 2004 : Leyla Zana û hevalên wê ku ji aliyê dadgeha Turkiyê ve, 
bi sûça axavtin bi zimanê Kurdî di Parlemana Turkiyê de bi 15 salan zîndanê 
hatibûn mehkûmkirin û pitir ji 10 salan bû ku di girtîxaneyê de bûn, serbest 
hatin berdan. 

11 . 06 . 1930 . Êrîşa leşkerên Turkiyê bo ser şoreşvanên Agirî. Piştî şerekî 
dijwar, mixabin Şoreşa Araratê têk çû û dawî bi vê şoreşê hat. 

11 . 06 . 1984 : Hêzên rejîma Komara Îslamî ya îranê êrîş birin ser devera 
Pesvê a derdora bajarê Pîranşarê û tevî berxwedana Pêşmergeyên PDK îranê 
berbirû bûn. Di şereke tund û dijwar de ku tê de pitir ji 100 kes ji hêzên rejîmê 
hatin kuştin, mixabin 4 Pêşmerge bi navên: Elî Omrî, Simayîl Yûsifî, Wahid 
Nîromend, Ebdula Îbrahîmî, hatin şehîdkirin. 

12 . 06 . 2005 : Parlemana Herêma Kurdistanê bi tevahiya dengan, rêzdar 
Mesûd Barzanî wekî Serokê Herêma Kurdistanê hilbijart. 

13 . 06 . 1979 : Destpêkirina şerê Pawe û êrîşa berfireh a rejîmê bo ser 
Kurdistanê ku piştî vê bû bi şerê seranserî di Kurdistanê de. 

13 . 06 . 1999 : Yek ji Fermanderên xweşmêr ê PDK îranê bi navê 
Mihemed Mistefayî, naskirî bi Heme Naristî, Fermanderê Tîpa Navenda 2 
ya Kurdistanê ji aliyê terorîstên Komara Îslamî ve hate şehîdkirin. 

13 . 06 . 2004 : Mamosta Mela Ebdula Ehemdiyan, nivîskarê Kurd û 
zanayê olî koça dawiyê kir. 

15 . 06 . 1980 : Veqetiyana taqima naskirî bi Taqima 7 Kesî ji PDK îranê, 
piştî Jcongireya 4'an a partiyê. Partiya Tûde ew hay dabûn ku wî karî bikin. 
PDK îranê jî ew karê wan bi îxanet zanî û şermezar kir. 

HIQUQ 


Hiqûqên Bingehîn, Rexne Û 
Şiroveya Qanûna Bingehîn Ya îranê 


Beşa 2 



W: Dara Nati 


■ 



S edem U Hegerên Peydabûna Taybetmendiyên 
Hevpar 

Sedem û hegerên peydabûnê: Bi lênihêrînek bi 
ser derbasbûyiya dîroka baskirî di beşa yekem de, 

em dikarin bibêjin ku hewcehiya neteweyên cur bi cur bi 
hebûna qanûna bingehîn pêka hegerên weke nediyarbûn û 
nepêwîstbûna çarçoveyên orfî bona îdarekirina civakê, 
zelalnebûna sînorên selahiyeta desthilatdar û maf û erkên 
xelkê, nediyarbûna çawaniya pêkanîna hêz û desthilatê û 
cîbicîkirin û guhertina desthilatê, nexuyabûna mekanîzma 
zêrevanîkirin bi ser desthilatê û çawaniya dîharîkirina 
kêrhatîbûna hilbijartin an danîna rêveberên civakê tê 
xuyakirin ku pêwîstiya hebûna yasaya bingehîn erê 
dipeçivîne û emê hewlê bidin ku vê çendê zêdetir şirove 
bikin. 

A) Nediyarbûn û kêmbûna azîn û qaîdeyên orfî ji 
bo rêveberiya civakê 

Welatên cur bi cur yên cîhanê di sedsalên derbasbûyî 
de li gor çarçove û yasayên orfî dihatine îdarekirin. Bi 
gotinek din îdarekirina her welatekê, pêka yasayên olî yên 
orfî ku ji aliyê desthilata hakim ve hatine darêtin û 
îdarekirin û guhertina hakiman û her wiha desthilatê, gellek 
caran dibû sebebê guherîna zaf yasayan ku ev çende jî dibû 
hegera pêkhatina bêewlehiya civakî, aborî û siyasî di 
civakê de. 

Bi vî awayî, hebûna qanûnek ku sertir be ji îradeya 
kesên xwedî desthilat û dûr be ji guhertinên bingehîn di 
çarçoveya wê de, bi xurtî tê sehkirin. 

Awayê nihêrîna xwedî desthilatan ji civatên xelkê û 
baştir hesibandina vîn û îradeya xwe ji tev qanûnekê û 
sehnekirina bi eyb û kêmasiyên xwe, yê bûye sebeba vê 
çendê ku bizava giştî ya civatên xelkê ber bi danîna 
qanûnekê ku tev eyb û girêpêçkên baskirî çareser bike, bê 
hêcet (pasaw) dihêle. 

B) Dîharbûna sînorên desthilata hakim û maf, erk 
û wezîfeyên xelkê 

Berî cîbicîkirin û danîna yasayên ku bi qanûna bingehîn 
hate navandin, hakimên welatan xwediyê desthilatekî bê 
sînor û nediyar bûn. Tu kesekê şiyana gotin û şirovekirina 
astê desthilat û maf û her wiha selahiyeta hêza desthilatdar 
nebûye, her wiha maf û çarenivîsa xelkê û hemwelatiyan jî 
nexuya bû û hertim dibûn goriyê guhertinan. 

Di rastî de mirov dikare bêje ku di gelek rewş û zirûfan 
de, kesayetî û orfê siyasî û desthilatdarên hakim, 
çarenivîsa civakê û xelkê wê diyarî dikirin û bi guhertina 
rêbrên civakê, guhertinên bingehîn di maf û çarenivîsa 
xelkê de tê pêkanîn û ev çende jî dibe sedema pêkhatina 
nediyarbûna çarenivîsa siyasî û sergêjiya civakî a nifş û tex 


û qatên cur bi cur yên civakê. Rizgarbûn ji vê rewşê 
cuda ji darêtina yasayekê ku bi hûrî bi dîharîkirina hed û 
sînorên maf û erkên rêberan û çîn û qatên civakê cîbicî 
bike, derfeta cîbicîkirina wê tune bûye, lê ev biryar weke 
hegera xurttirbûna bizavên siyasî yên civakê ber bi 
destveanîna qanûna bingehîn tên hesibandin. 

C) Diyarnebûna çawaniya pêkanîna hêz û 
desthilatê û cîbicîkirin û veguhestina wê 

Bidestxistina hêz û desthilatê û veguhestina wê bi 
kesek din di civakên cur bi cur de, rastî şer û 
xwînrijandin û pêşveçûnên netewî hatiye. Piştî mirina 
rêber yan hakim, gerek din ji alozî û pevçûn û xwînrêtinê 
di nevbera zarok û diyarîkirina kesekê/a li devsa hakimê 
mirî de dest pê dike. Bi vî awayî guhertina desthilatê xwe 
ji tu zabiteke diyarîkirî nediparast. 

Bi vî awayî, dîroka welatên cur bi cur, hertim qala 
şerên herêmî û qirkirinên bê rade ên xelkê dikir. Ji ber ku 
zana û pirsoprên cîhanê di serdemên cur bi cur de, di 
hizra avakirina bingehekî taybetî û hiqûqî û siyasî bo 
pêkanîna desthilatê û guhertina wê bi kesên diyarîkirî bo 
heyamekî kurt û her wiha veguhestina wê bi awayekî 
aştîxwazane bi kesekê/î din piştî bidawîhatina gera wî/ê 
a diyarîkirî yan jî piştî mirin û paşdekêşana wî/ê kesî/ê ji 
desthilatê de bûn û metodên cur bi cur li gorî rewş û 
zirûfa civakî û çandî û kultura civaka xwe pêşniyar 
dikirin. 

D) Giringiya mekanîzma zêrevanîkirin bi ser 
desthilatê 

Cuda ji çawaniya pêkanîna desthilatê, arîşeyeke din jî 
hebû ku ew jî çawaniya çavdêrîkirin bi ser kiryarên kesên 
xwedî desthilat de bû. Di rastî de xisleta zêdexwaziya 
mirovan ji aliyekê û xwestina parastin û qahîmkirina 
desthilata xwe ji aliyeke din ve, dibe hegera kêmbûna 
zêrevanîkirin bi ser kiryarên hikûmî di navbera xwedî 
desthilatdaran de. Yek ji kêşmekêşên hizrî yên dijberiyên 
civakê, avakirina binkeyên zêrevnî yên cur bi cur bo 
zêrevanîkirin û kontrolkirina dezgehên birêveberî û 
çawaniya diyarîkirina hilbijartin an danîna berpirs û 
birêveberên derece bilind yên dewletî ye. 

Yek ji kirîzên herî girîng ku rastî civakên cur bi cur 
bûye û heta di zaf welatên cîhanê de, piştî vê çendê ku ji 
qanûna bingehîn mifah wergirtine û heya niha jî heye, 
mijara çawaniya hilbijartin yan danîna berpirs û 
rêveberên civakê ye. Di rastî de yek ji hegerên herî 
girîng yên serhildana tevgerên civakî ên siyasî di navbera 
neteweyên cur bi cur de, nerazîbûnên giştî ji kiryarên 
rêber û desthilatdarên xwe bûye. 

Zarokên îranê Bêpar Ji 
Cîhaneke Hêjayî Jiyana Xwe 


Hemîd Muxtarî 
tishk_ronahi@yahoo.com 



iştî pesendkirina Peymannameya 
Cîhanî a Mafê Zarokan di sala 
1989'an û birêvebirina wê di sala 


1990'an de, bona rêzgirtin ji zarokan û 
dabînkirina mafên wan, ji aliyê gişt welatên 
cîhanê roja l'ê Hezîranê, weke Roja 
Cîhanî a Zarokan hate diyarîkirin. îro rojê 
di nava 193 welatên cîhanê de, 191 
welatan ev peymanname û birêvebirina wê 
pejirandine. Peymannameya Mafê Zarokan 
yekemîn peymannameya navneteweyî di 
dîrokê de ye ku bi awayekî bilez ji aliyê 
piraniya welatên cîhanê hate piştevanîkirin 
û pejirandin. Ev yeka nîşaneya vê çendê ye 
ku piraniya netewe û dewletên cîhanê bi 
armanca pêkanîna cîhaneke bêtir bona 
zarokan hevdeng in. 

Rejîma Komara Îslamî a îranê jî di 
meha Adara sala 1993'an de, bi danîna şert 
û mercan, ev fDeymannameye pejirand. Lê 
bi rastî rejîma îranê di birêvebirina 
madeyên vê peymannameyê de micid e û 
diparêze?! 

Emê li jêr, bi anîna çend mînakan ji 
madeyên peymannameya han bona 
selimandin vê çendê ku rejîma îranê tenê 
bi merema xapandina raya giştî a cîhanê 
bûye endamê vê peymannayeyê, dê 
nivîsara xwe bidomînin. 

Yek ji wan mînakan, madeya 32'an ya 
Peymannameya Mafên Zarokan e ku 
dibêje: "Divêt Zarok li hember her karekê 
de ku gefê ji geşekirin û saxlemiya wan 
dike, bihên parastin. Dewlet divêt temenê 
kar û rewşa zarokan diyarî bike" 

Lê mixabin em dibînin ku di îranê de, bi 
hezaran zarokên heta bin 10 saliyê de jî di 
şeqam, zeviyên cotkariyê yan kargehên 
ristina mafûran û... de bona bidestveanîna 


debara jiyanê mijûlê karkirinê ne, yan têne 
îstîsmarkirin û dibine goriyê rewşa civakî, 
aborî, malbatî, çandî û bijêva jiyana xwe. 
Pêka serjimêriyên nû, pitir ji %80 ya 
zarokên rêgehan zarokên şolê ne. 

Yan madeya 7'an ku dibêje: "Her 
zarokekê mafê vê çendê heye ku bibe 
xwediyê nav û nasnameya xwe ya taybet a 
neteweyî". Lê mixabin di îjana bin 
desthilata rejîma Komara Îsamî de, divêt 
navên ku bo zarokan tên hilbijartin, Farsî û 



tenê ola Şîiyên 12 Îmamî ye. Bi vî terzî 
zarokên Kurd hem di warê neteweyî û hem 
di warê olî ve dikevin ber ferq û cudahiyan. 

Di madeya 27'an de hatiye ku: "Her 
zarokekê mafê vê çendê heye ku di warê 
cendekî,hiş, ruhî û civakî de pêş bikeve". Lê 
li gor gotina Dr. Mihemed Hesen îmamiyan, 
cîgirê saxlemî û dermanî yê Zanîngeha 
Zanista Nojdariyê, pitir ji %50 ji zarokên 
bin 5 saliyê di îranê de, ji xwarineke hewce 
û baş bêpar in û pêre dinalin û kêmbûna 
wê dibe sebebê zû mandîbûna zarokan, 
jêrdeçûna astê pêşkevtina xwendewariyê û 
astengeke li hember xurtbûn û geşekirina 
aborî û çandî a welatê me. 

Di madeya 37'an de hatiye: "Çi zarokek 
nabe bikeve bin îşkence û riftarên zalimane 
û girtinên ne yasayî. Dasepandina cezayên 
îdam û hepsa hertimî divêt derheq zarokan 


de nemîne û bên hilgirtin". 

Yan madeya 19'an ku basê nehêlana 
riftarên xirab bi nîsbet zarokan dike û 
dibêje: "Erkê ser milê dewletê ye ku li 
hember her cure liv riftareke nebaş ya dê û 
bavan yan jî serperestan li hember 
zarokan, raweste û zarokan biparêze û 
bona pêşîgirtin ji her cure 
mifahwergirtineke xirab ji zarokan, kiryarên 
hewce ên civakî encam bide". 

Lê bi rastî rejîmek ku bi xwe 
piropagenda çanda şer û tund û tûjiyê di 
xwendingeh û dibistanan de dike, hêzên 
ewlekarî û întîzamî di rêgeh û parkan de 
xelkê didin ber lêdanê û biryara şelaq û 
lidarvekirinê li hember çavên xelkê birêve 
dibe, riftarek ku bandora neyinî li ser 
zarokan û riftara civakê didanê, çawa 
dikare zarokan ji tund û tûjiyê biparêze?! 

Rejîmek ku bi xwe sîstemeke tund û tûj 
e, bê şik nikare zarokan li hember tund û 
tûjiyê biparêze. 

Eva tenê çend mînakek ji madeyên 
Peymannameya Mafê Zarokan bûn ku 
rejîma îranê gellek bi rohnî binpê dike. 
Heke em bixwazin li ser tev madeyên 
peymannameya navhatî biaxivin û 
çawaniya birêvebirina wan di îrana bin 
desthilata rejîma Îsamî de şirove bikin, bê 
şik ne tenê bi nivîsarek wiha kurt kuta 
nabe, belku zêdetirî çend pirtûkan cî digire. 

Di encamê de, divêt em bibêjin ku 
rejîma îranê tenê bona lêbandina raya giştî 
a cîhanê yê bûye endamê Peymannameya 
Mafê Zarokan û dixwaze rûçikeke 
demokratîk yê rûyekî ji xwe nîşan bide û bi 
vî terzî xuya dike ku rêz ji bo mafê zarokan 
digire û girîngiyê dide wan. Lê di bingeh da 
tu soz û berpirsiyariyekê derheq vê 
peymannameyê ji xwe nîşan nade û bi 
awayekî pir hovane mafê zarokan binpê 
dike û heya niha bi sedan zarokên bin 18 
saliyê, li hember çavên xelkê îdam kirine, 
yan xistine girtîxaneyê yan îşkence kirine. 

Tenê di sîstemeke demkratîk, xelkî û 
berpirsiyan û mirobpwere de ye ku zarok 
dikarin bibin xwediyê cîhaneke hêjayê xwe. 


Cejna Mezin Ya Zarokên Sirgûnê, 
Di Roja Zarokan Ya Cîhanî De 


Bi boneya l'ê Hezîranê, Roja 
Zarokan ya Cîhanî di bin dirûşma 
Cîhanek Hêjayî Zarokan" bi 

beşdariya zaroyên hemû navendên 
Kurdistanê û bo rêzgirtin ji maf û 
xwestekên zarokan, bi alîkariya 
Deftera Siyasî ya PDK îranê, ji aliyê 
belavoka "Dinyay Mindalan" 
(Dinyaya Zarokan) ve, êvariya roja 
înê, l'ê Hezîrana 2007'an, li 
Dibistana destpêkî ya Azadî'yê, rê û 
resmek di bin navê "cejna mezin 
ya zarokên sirgûnê" hate 
lidarxistin. 

Di serî de rêzdar Têmûr 



Mistefayî, endamê Deftera Siyasî yê PDK îranê, 
peyama Polîtbîroya PDK îranê bi vê boneyê ve 


pêşkêş kir. Birêz Têmûr Mistefayî tevî 
destnîşankirina mafên zarokan di nava 
civakê de û bjnpêkirina mafên wan nemaze 
li Kurdistana îranê û girîngîdan bi maf û 
xwestekên zarokan û şêwaz û awayê 
perwerdekirina zarokan di nava civaka 
Kurdî de, amadebûna Deftera Siyasî ya PDK 
îranê bo her cure xizmetekê di warê 
zarokan de îlan kir. 

Piştre Peyama Desteya Birêveber ya 
"cejna mezin ya zarokên sirgûnê" ji aliyê 
Ejîn Behramî ve pêşkêşî beşdaran hate 
kirin. Li pey re Gelawêj Mêhfer'ê payama 
zarokên sirgûnê xwend. 

Di vê cejnê de çendîn sirûd, stran û 
govend tevî pêşbirkêya mastxwarinê, 
şimtîxwarinê û nigarkêşandin û poldifankan 
di nava hez û xweşiya berfireh û bêrade ya 
zarokan bi bedewî hate pêşkêşkirin. 

Xurtbûna Diyardeya Xwezokiyê 


Li Bajare Seqize De 


Diyardeya xwezûkiyê bûye sebebê 
kirêtbûna rûçikê bajarên Kurdistanê û 
yekji wan bajarê Seqizê. Pêvajoya xurt 
ya zêdebûna nifûsa bajarî û zêdebûna 
hejmara akinciyên kêleka bajaran, rewşa 
nebaş a aborî û bêkariyê, ku di encama 
siyasetên biqirêje rejîma îranê di 
Kurdistanê de pêk hatiye,yê bûye 
sebebê xurtbûna berçav ya xwezûkiyê di 
piraniya bajarên Kurdistanê û yek ji wan 
bajarê Seqizê. 

Piraniya kesên xwezok ku ji jin, 
zarok û kesên tûşbûyî bi madeyên sirker 
pêk hatiye, li ciyên giştî û qerebalix ên 
bajaran de weke bazar, termînal, 
nexweşxane û li hember mizgeftan ji 
rêya lahîkirinê û heta girtina kincên 
kesên ku li wir de hatin û çûnê dikin û 
herwisa bi çûna di nava malan de, 
daxwaza dirav û hevkariyê dikin. 

Kesên xwezok xincî vê çendê ku 
dibine sebebê pêkhatina kêşeyan ji bo 



xelkê û kirêtkirina rûçikê bajaran, belku dikarin 
bibine sebebê xurtbûna fisada exlaqî û kirîzên 
weke tûşbûn bi madeyên sirker û berfirehbûna 
nexweşiyên giştî. 

Hêjayê gotinê ye ku hindek ji karnas û 
pisporên civakî eger û sedema berfirehbûna 
diyardeya xwezokiyê vedigerînin bo xizanî, 
sistbûna bingehên malbatî, nebûna rêxistinên 
hewce bona dabînkirina dada civakî, koçkirinên 
bikom yên xelkê bo bajaran û jêrdebûna astê 
saxlemiyê. 


Mêrê Ku 9 Jin Û 95 Zarokên Wî Hene, 
Dixwaze Jina 10’emîn Jî Bîne 

Hacî Garis Xelef ku weke Hacko tê naskirin, 
niştecihê Girzerike, li Başûrê Çiyayê Şengalê ye. 

Ew di sala 1957'an de ji dayîk bûye. Hacko 
dibêje, di çend rojên pêşiya me de, ew dê jina 
10'emîn jî bîne. 

Di sala 1974'an de, cara yekemîn bavê wî jinek 
ji wî re aniye, ji ber ku ew jina ne bi dilê wî bû, 
wî di heman rojê de çû ji xwe re jinek anî û wê 
rojê du caran bû zava... 

9 jinên wî hebûn, yek çûye ser dilovaniya xwe, 
yek berdaye, 7 jina niha bi wî re dijîn! 

Hacko (bavê Cemal) dibêje di navbera 90 - 100 
zarok û neviyên wî hene, niyeta wî heye jina 
10'emîn jî bîne. 

Wî li mala xwe dibistanek bi navê Newroz 
vekiriye. 

Jêder; Rojnameya Evro 



Dewleta îranê Di Lîsteya Reş Ya Qaçaxa Mirovan De 



Wezareta Karê Derve ya Amerîkayê îsal 
jî di rapora salane ya xwe li ser rewşa 
bazerganiya bi mirovan bi berfirehî sekinî û 
navê 16 welatan jî di rapora sala 2007'an 


de cih daye. 

îran, Koba, Erebistana Seûdî, Sûriye û 
Ozbekistan her wekî salên berê di lîsteya 
reş de mane. Herweha Behreyn, Qeter, 
Oman, Malizî, Elcezayir û Gîne jî ku zaf ji 
wan hevalbendên Amerîkayê ne, bi vê 
lîsteyê zêde bûne. Ku tu gavek di xebata li 
dijî qaçaxa mirovan de ne avêtine. 

Li gorî wê, her sal 800 000 kes di 
cîhanê de têne kirrîn û firotin ku %80 ji 
wan keç û jin û nêzîk bi nîviya wan ji 
zarokan pêk tê. 

Li gorî vê raporê jinên Îranî ji bo 
mifahwergirtina cinsî bo welatên weke 
Mîrîtiyên Yekbûyî yên Erebî, Qeter, Kuweyt, 
Pakistan, Turkiye, Fransa, Almanya û 
Birîtanyayê têne qaçaxkirin. 


Yekîtiya Ciwanên 
Demorat Ên Kurdistana 
îranê Kongireya Xwe 
Ya Çaremîn Lidar Dixe 



Bangewaz: 

YCDK îranê di pêxema pêkanîna 
civakeke azad û demokratîk di îran û 
Kurdistanê de dixebite ku tê de rêz ji 
mafên mirovan û azadiyên bingehîn 
were girtin. 

Beşdarî di tevgera rizgarîxwaziya 
neteweyî - demokratîk a gelê Kurd di 
Kurdistana îranê de û piştevanîkirin ji 
bizava demokratîk a gelên îranê, yek ji 
armancên herî sereke yên YCDK îranê 
ye. Ji ber vê çendê ye jî ku erkê her 
ciwaneke şoreşger ê Kurd e ku prede li 
ser siyasetên dijî gelî yên Komara 
Îslamî derheq ciwanan û tex û qatên 
din ên civakê, hilde. 

Her weke ku di bername û pêrewa 
YCDK îranê de hatye, ew rêxsitine her 
du slan carekê ji bo şiroveirina 
pirsgirêkan, guhertinên herêmê, îran, 
Kurdistan û Cîhanê û her wiha 
pêdeçûna bername û programa xwe ya 
hundirîn, kongireyên xwe lidar dixe. Ji 
ber wê çendê ye ku bi zûyî dê 
kongireya çaremîn a YCDK îranê were 
lidarxistin. 

Daxwaz ji hemû endam, alîgir û 
ciwanên biemeg û welatparêz ên gel 
eva ye ku heke her cure rexne, 
gazinde, pêşniyar û têdîtinek li ser 
bername û pêrewa hundirîn a vê 
rêxistinê û her wiha çawaniya kar û 
barên kongireyê û pêşdeçûna YCDK 
îranê hene, bi nav û nîşaneyên jêr de 
hatî re pêwendiyan bigirin: 
info@lawanweb.com 
dara_natiq@yahoo.com 
lawan.kurdistan@gmail.com 

Yekîtiya Ciwanên Demokrat 
ên Kurdistana îranê 

Komîteya Birêveberiya Giştî 

RONESANS 


ADAR JIYAN 

adarjiyan@mynet.com 



D omana feraset û ramana ronîbûnê, 
di dîroka mirovahiyê de xwediyê 
cihekî pir girîng û manîdar e. Ev 
doman, bingeha xwe ji fikr û 
ramana ramanwerên Yewnaniya Kevnar 
digire. Bizava ronîbûnê, di navbera sedsala 
17 û 18'yan de li Ewropayê rû dide û dibe 
riknê şoreşa felsefî, hunerî û ramyarî. Fikra 
ronîûnê derbeyeke pir mezin li bawerî, 
ferset û ramanên derezanistî û kevneperest 
dide. Û ev ramana nû dibe despêka 
hişmendiya dîrokî û hemû zanyariyên 
gerdûnî. 

Ronesans, li erdnîgariya Ewropayê dest 
pê kiriye û li tevê cîhanê belav bûye. Belê 
gava ku mirov dêhna xwe dide erdzemîna 
Asayayê, mirovên vê erdnîgariyê, fikr û 
felsefeya ronesansê zû bi zû ne 
pejirandine. Û her wiha car caran jî li 
hember wê derketine. Ev yek jî bûye 
sedema lipaşmayîna civat û civakên 
Asayayê û mirovên erdzemînên paşmayî 
yên din. Di dem û domana ronesansê ya ku 
wekî "nû dîtinekê" dihate dîtin de, 
ramanwerên ku di serdema seretayî de jiya 
bûn, di serdema navîn de jî dihatin nasîn. 
Belê heta wê demê pirtûkên wan (yên ku 
bi destan hatibûn nivîsandin) di refan de 
diriziyan û tu kesî guh nedida raman û 
felsefeya wan. Nirxdayîn û qedirşînasiya 
ramanwerên nû û kevnar, bi ronesansê 
dest pê kir û gihîşt merhaleyeke payedar. 

Ev yek jî bi saya qîmetdayîna çand, huner û 
wêjeyê gihîşte vê merhaleyê. 

Dîroka mirovahoyê dîroka şaristaniyan 
e. Mirovahiya ku şaristaniyên kevn û nûjen 
afirandiye, bi naskirina gerstêrka me( 
erdzemîna ku em li ser dijîn) nehatiye ser; 
her wiha bi guherîn û veguherîna xwezayê 
û jêsûdwergirtina wê jî mijûl bûye. 
Pêwendiya bi xwezayê re li derê ha; êdî 
mirovahî ketiye nava tevgera dahûrandin û 
nasîna fezayê û li wir bicî bûne. Cîhan û 
mirovahî bi dahên û nûvedaniyên nû 
nasdar dibe.Ji bo mayîndebûna jiyana fîzikî 
tê dikoşe û bêrawestan li çaredîtina mirinê 
dicehdîne. Ev yek nîşana şoreşa hişmendiyê 
ya ku zanîn û teknolojiya nûjen pêk aniye. 
Şoreşa hişmendiyê jî nîşana ronesansa 
nûjen û destpêka şaristaniya mirovahiyê ya 
nûdem e. 

Her mirovê ku bi karê nivîsê eleqedar 
dibe û her wiha li ser çand, huner û wêjeya 
gel lêkolîn û dahûrandinê pêk tîne, her gav 
nikare bibe ronakbîr. Dibe ew kes wekî 
rewşenbîr bê dîtin belê her gav nikare bibe 
şayanî ronakbîriyê. Ronîbûn, ji hêla 
sosyolojîk ve; tê wateya hewldana 
têgihîştina rêbazên xwezayê û edilandina 
pergalên dinê ku mirov bi hişmendî û 


ceribandinên xwe bidest dixe. Ji kesên 
ku vê yekê wekî rêbaz û azîne dineqîne 
re ronakbîrte gotin. Ronakbîr ew kes e 
ku xwe ji bin bandor û bindestiya hemû 
tirs, saw, darazî, pêşdarazî, paşmayîn, 
kevneşop û paşverûtiyên demê yên 
kevnar û îroyîn reha dike. Ronakbîr ew e 
ku ne bi hestyarî; bi pejnkarî û bîryarî 
tevdigere. Ronakbîr ew e ku ji hemû 
kevneşopî û kevnerûtiyên kambax û 
bêyom bidûr dikeve û arasteyî zanîn û 
zanyariya ramanwer û pisporên dinê yên 
nûjen dibe. Lewre ronîbûn her gav xwe 
dispêre vîn û hişmendiya mirov a azad û 
serbixwe. Ronakbîr bi xwe jî şagirt û 
berdevkê vê hizirîn û ferasetê ye. Ew, 
nikare wekî murîd û bawermendekî/e 
kevneperest tevbigere û bibe dîl û 
destgîrê baweriyên xwe. Ew, rêçenas û 
şopgerê zanîn û zanyariyê bi xwe ye. 
Yanî, ronakbîr neçar e ku ji baweriyên 
xwe bêtir bi zanîna xwe tevbigere û bi bîr 
û bîrdoza xwe re lihev be. Helwest û 
bertekdariya wî/wê jî her gav di vê 
çarçoveyê de teşe digire û li ser vî riknî 
bilind dibe. Ev yek, rasterê dibe egera 
hebûna û peywira wî/wê ya ser rûyê dinê 
û her wiha binbarî û berpirsiyariya wî/wê 
ya mirovî. 

Ronîbûn, wekî nêrîneke nû ya 
lihemberderketina ramana Serdema 
Navîn tê zanîn. Taybetmendiya ronîbûnê 
ya herî girîng, ahengdariya navbera hiş û 
xwezayê û her wiha girêdayî wê jî 
lihevkirin û lihevhatina mirov û xwezayê 
ye. Bêşik, hiş û hişmendiya mirov û 
têgihîştina wî/wê ya îroyîn jî ji bo vê 
yekê gelekî guncan û bikêrhatî ye. Belê 
dîsa jî hewcetî bi cehd û hewldanên 
mirov ên ku di riya zanîn û zanyariyê de 
têne xebitandin, heye. Lewre ronîbûn, 
qelaştina perdeyên reş û tarî yên stûr e 
ku, di navbera mirov û zanînê de hatiye 
danîn. Ronîbûn, qetandina tovil û çermê 
ser mêjiyê mirov û mirovahiyê yê ku bi 
hezaran sal ew wekî lewirên hov û kovî, 
bê hizirîn û fikirîn hiştiye û berdaye dinê. 
Ronîbûn, parçekirina goga risasî ya ku 
her gav bi gefxurî li ser serê mirov û 
mirovahiyê hatiye daleqandin. Ev goga 
risasî wekî şûrê seqakirî yê Demokles, bi 
hezaran sal bi ser serê mirovahiya cîhanê 
de bênavber dilolibe. 

Ronîbûn, tirs û sawa dilê hemû 
hêzên reş û tarî û hêzdariyên bêrê û 
nehênî ye. Bi kurtayî ronîbûn, tîrêja 
jiyanê ye. Bêdeng û bêwext, xwe berdide 
nav şane û cestê mirina sar û rih û 
giyana mirov û mirovahiyê ji nûve 
vedijîne. 


ÇAND Û HUNER 



Kuştiya Evînê 



Serbest Urmîye 


Di hê/a esmanê şîn 
E bêrûmetê cararan de 
Nizanim 

Di bin siya kîjan evrî 
Di xew de mabû dîsan 
Xwedê, 

Li meydana gund, 

Ji sîngek evîndar 
Biiind dibû 
Qîrênek bêgazî 
Dikuştin ew 

Xwecfî wijdanên bêwijdan 
Li ser navê oiê xwedê,bi 
fermana şêx 
Lêdixist, 

Tawûsê gunehkarê meiik 
Biiûra kuştinê 

Û 

Kerr dikirin, 

Ibîîsê mezinê şer 
Guhên wijdanê 
Weke caran 

Dîsan nexuya bû ji çi erdan, 
Xwedê 

Bêgazî û hêvî dengê evînê 
Mabû di sîng de û 
Tewbê dixwestin jê 
Lê .... 

Nizanim bi kîjan sûçî û 
Bo dergehê kê? 

Meiikê gunehkaran 
An jî dergehê 

Xwedêyê hertim di xew de mayî! 
Ji kê bixwazin, tewbê 
Di warekê de 
Ger, sûçek hebe 

Û 

Ew jî evîn 
Betai kin êdî 
Mizgeft û Dêran 
Bo çine me 

încîi û Tewrat û Quran 
Ku sûç evîn be û sûçdar evîndar, 
Bê xwedêtî ye 
Oidarî û 

Xwedê peristî jîguneh e 

Nîlufer Akbal: 

“SIYASET YÊ BÛYE BELA SERÊ HUNERA KURDÎ” 



i ser rewşa stran û mûzîka 
Kurdî em heya niha bi çend 
hunermendên dengxweş ên 


Kurd re peyivîne. Di vê hejmara 
Agirî de jî em dê rewşa muzîk û 
strana Kurdî û nemaze ro/ û 
beşdariya jinên Kurd di qada 
huner û muzîka Kurdî û astê 
pêşdeçûna vê hunera zengîn di 
hevpeyvînekê de tevî 
hunermenda dengze/a/ Nî/ufer 
Akba/ ku ji bo çêkirina ki/îpekê 
seredana Başûrê Kurdistanê 
kiriye, bişopînin. 


Hunermend Nîlufer kê ye? 

Nîlufer Akbal ji malbatekî welatparêz, li 
bajarê Warto a ser bi parêzgeha Dersimê, 
hatiye dinê. Nîlufer xwediyê 5 xûşk û 2 
birayan e. Xwendina xwe ya destpêkî û 
navendî heta lîseyê li bajarê Warto kuta 
kiriye. Piştre sala 1986'an diçe bajarê 
Stenbolê û sê salan li mekteba "Arîksa" di 
warê muzîka baqla, note û pertowarders 
xwandiye. Sala 1988'an, yekem albom xwe 
bi navê "Bîten Elewiyan" çê kir. Wê tevî zaf 
hunermend û muzîkjenên bi nav û deng 
yên Kurdan weke: Ehmed Kaya, Ferhad 
Başqal, Yosif Kaya Oxlu û ... re konsert û 
pirogramên hunerî pêşkeşî gel kirine. 

Nîlufer piştî çend salan kar û têkoşîna 
hunerî li Stenbolê, berê xwe dide welatê 
Fransa û wêderê tevî muzîkvanê navdar yê 
Fransî, Dr. Jan Mîşêr Kenêr re nasyar dibe 
û albûma bi navê Rêvîng çê dike. Ew 
piştre diçe welatê Almaniya û çar salan di 
warê muzîkê de dixwîne. Nîlufer Akbal heya 
niha di zaf festîval û konsertên cîhanî de 
pişikdarî kiriye û serkevtinên gellek mezin 
bi dest anîne. 

Çawan û kengê bû ku tu tevlî 
cîhana hunerê bûyî? 

Ez 8 salî bûm dema ku min xwe fam kir 
û biryar da ku ez bibim hunermend. Ji ber 
ku muzîk hertim di xeyalên min de dilivlivîn. 
Wê demê were heya niha, her tiştê min li 
ser hunerê bûye. Min cuda ji hunerê çi 
karek din ji xwe re nekiriye. Ez heya ku li 
bajarê Warto bûm, hertim li ser sehnan 
stran digotin. 

Ew kesên ku piştgirî ji hunera te 
dikirin û bi her awayekê bandor li ser 
hunera te hebûn, kê bûn? 

Sûsena dayîka min, Elî Ekberê birayê 
min, gelê me yê Warto, hu nermend 
Ehmed Kaya, Ferhad Başqal, Flesret 
Portekîn, Radyoya Erîvanê, Miryemxan, 
Eyşeşan, Mehmîd Tûncer, Belqîsa Kaler, 
Şivan Perwer, Civan Haco, Cigerxwîn, 
Ehmedê Xanî, Tehsîn Taha, Mihemed Arif 
Cizravî, hemû ewane ji hunera min re 


Hevpeyvîn/ Dara Natiq 



MÎXABiN ME HEYA NiHA NEKARiYE BÎ 
AWAYEKÎ HEWCE Û ÎROYÎ MUZÎKA KURDÎ PÊŞ 
BÊXÎN Û BÎGEHÎNÎNE ASTEKÎ NAVNETEWEYÎ 


xwedî bandor bûn. 

Malbat û kultura Kurdî yek ji 
astengên herî mezin li hember 
tevlîbûna jinan di warê huner û 
muzîkê de bûne. Gelo tu heya 
çiqasekê di warê hunerê ve ji aliyê 
malbata xwe ve serbest bûyî? 

Malbata min bi min re pir harîkar bûn. 

Ez 18 salî bûm dema ku babê min çû ber 
dilovaniya Xwedê, wê demê ez pir perîşan 
bûm. Dayîka min wê demê gote min Nîlufer 
baweriya min bi te heye, baweriya min bi 
dengê te heye, here Stenbolê mekteba xwe 
bixwîne û rêya xwe peyda bike. Eger 
dayika min îzna min nedaba, min nedikarî 
ez bibim hunermend. Lê ez dibêjim ku 
malbat çiqas baweriyê bi evladê xwe bîne, 
evlad jî ewqas harîkiriya malbasta xwe dike 
û dikare baştir rêya xwe peyda bike. 

Nîlufer, bi baweriya te çima jinên 
Kurd nekarîne bi awayekî hewce 
beşdarî huner û muzîka Kurdî bibin? 

Sipas ji te re, bi rastî pirsek balkêş bû. 
Lê bi baweriya min xala herî girîng eva ye 
ku huner û muzîka Kurdî hertim bindest 
bûye, anku huner hertim di bin rikêfa partî 
û siyasetvanên Kurd de bûye, zulm û zorî, 
bindestî, kultura Kurdî û.... herwiha hertim 
ji jinan bo karê sêks û zarok çêkirin û karê 
nava malê mifah jê hatiye wergirtin. Ewane 
û gellek sedemên din ên berçav bûne 
astengên mezin li hember pêşveçûna jinan 
di her warekê de. 

Dîbêjin Nîlufer xanim ne zewiciye 


û naxwaze di pêşerojê de jî 
bizewice, Çima? 

Belê rast e. Ez bi muzîkê re zewicî me, 
muzîkjiyan, ruh û dilê min e, eger muzîk 
nebe, ez jî mirî me. Ez bi muzîkê re rihet 
im, muzîkê guhdarî dikim, sazê lê didim, 
lê dema ku mirov mêr kir, nikare bi keyfa 
xwe be, zarok mirov girê didin, wê demê 
dibe ku tu xizmeta mala xwe de bî. Salên 
min jî derbas bûne, niha îdî ez dixwazim 
kar bikim, dixwazim harîkariya hunera 
Kurdî bikim, xizmeta gelê xwe bikim. 

Weke tê xuyakirin, te piraniya 
jiyana xwe ya hunerî li Stenbolê 
derbas kiriye, tu li wêder fêrî çi bûyî? 

Dema ku ez çûme Stenbolê û tevlî 
huner û muzîkê bûm, min xwe nas kir, û 
min zanî ku ez Kurd im. Ez fêr bûm jin çi 
ye, piroblemên jinan çi ne, û yanî dibêjim 
cinsiyeta xwe nas kirin, ez fêr bûm siyaset 
çi ye, Kurdayetî çi ye? Ez her tiştekê li 
metropolên Stenbolê fêr bûm. 

Gelê me yê Bakûrê Kurdistanê, 
heya çiqasekê di warê huner û 
muzîka xwe de serbest in? 

Dewleta Turkan hertim siyaseta 
asîmîlekirina Kurdan weke yek ji 
stiratêjiyên nemirovane yên xwe piraktîze 
kiriye. Muzîk û hunera Kurdan hertim 
bindest bûye. Turkên faşîst hertim cehda 
dizîna çand û muzîka Kurdî kirine. Lê 
esasa me di wir de ye ku dema gelê me 
yê Kurd bi hevre teba bin û harîkariya 
hunermendên xwe bikin, vê demê me 
hewceyî bi radyo û televîzyon û 

hevkariyên Turkan nine. Lê em bi xwe 
dujminê hev in, eger partî û siyasetvanên 
me alîkariya te nekin, mirov ser nakeve. Ez 
dixwazim hunermenda çar parçê Kurdistanê 
bim. Naxwazim yek hunermend û yek 
siyaset û yek partî bim. Di bingeh de, 
huner bi ser siyasetê ve ye. Lê di bakûr de 
jî bindestî berdewam dike, qedexeyî 
berdewam dike, kompaniyên Turkî 
harîkariya hunermendên Kurdan nakin. 
Dibêjin ku kilîpên Kurdî di televîzyonan de 
nahên nîşandan û ji mere ne qazance. 

Nîlufer, dema ku mirov guhdarî 
muzîk û stranên Kurdî dike, 
tevlîhevbûnek di navbera muzîk û 
strana Kurdî û biyaniyan û bi teybetî 
muzîka Turkî de tê xuyakirin, hûn vê 
çendê çawan dinirxînin? 

Muzîk bê ziman e, zimanê muzîkê tune 
ye. Muzîka cîhanî jî dikare bandorê ji hev 
bike, bona pêşveçûna muzîka xwe. Lê 
dema ku te dewleta xwe hebe, edebiyat û 
zimanê te hatibe naskirin, edebiyata te cihê 
xwe girtibe, muzîka te cihê xwe girtibe, 
rengê xwe hebe, Piştre tu dikarî vê 
tevlîhevbûnê bikî, lê ez niha vê 
tevlîhevbûnê bi hewce nizanim, ji ber ku ev 
ne karê me ye, ne karê genca ye, eva karê 
karnas û pisporan e. 

Bî bawerîya te huner û muzîka 
Kurdî heya çiqasekê pêş ketiye? 

Baweriya min bi hunera Kurdî gellek e. 
Lê mixabin me heya niha nekariye bi 
awayekî hewce û îroyî vê hunerê zengîn 
pêş bêxin û bigehînine astekî navneteweyî. 
Lê mixabin siyaset yê bûye belaya serê 
hunera Kurdî. Esasa hunera Kurdî ne li ser 
sehnê ye. Kêmasiya şîrketên berhemanîna 
muzîka Kurdî heye. Di nava cîhanê de 
huner û muzîka Kurdî ne diyare, nehatiye 
naskirin, kerema xwe bila hikûmeta Kurdî 
harîkariya hunermendan bikin. Bila Wezîrê 
Çandê hunermend be, ji ber ku ev baştir ji 
hunerê fam dikin. Bila bê farq û cudayî ji 
tev hunermendan re reklam bihê kirin. 

Divêt siyaseta Kurdî hertim piştevaniyê ji 
hunermendan bike û .... 

Nêrîn û baweriya te derheq roj bi 
roj zêdetirbûna hunermend û 
stranbêjên Kurd çi ye? 

Gellek sipas dikim, bi rastî eva pirsekî 
hewce bû. Tu dizanî ez demokrat im, her 
tiştekê dibînim û dibêjim, yanî fam dikim ku 
Kurdistan ji nû ve çê bûye. Her tiştek ji nû 
ve dest pê kiriye, yanî her tişt niha tevlî hev 
e, piroblem pir in, pirsgirêkên muzîkê jî pir 
in. Gava mirov televîzyonê temaşa dike, her 
roj gencek stran gotiye. Muzîk çê kiriye, 
kilîp çê kiriye, dema ez rê diçim, hin kes 
min dibînin, dibêjin Nîlufer tu xêrhatî 
Kurdistana azad, tu dizanî ez jî hunermend 
im! Dibêjim hala hala..., bo? Nizanin huner 
çi ye, ez bi xwe nikarim bêjim ku ez 
hunermend im, ji ber ku ez ketim ser rêya 
hunerê û dixwazim bibim hunermend, 
hunermendî ne tenê deng xweşî ye, ne 
tenê muzîk lêdane, dema mirov huner dest 


pê kir, gerek mirov bizane huner çi ye, baş 
hunerê fam bike. Bixwîne, akadîmîk fêr 
bibe, daxwaza min ji gencaên ku taze 
dixwazin têkevin nava hunerê eva ye ku 
eger dixwazin harîkariya hunerê bikin, 
diviya di pêş de bizanin ku huner çi ye, fêr 
bibin, gava ku mirov albûmekê çê dike, ew 
albûm di dinyayê de tê belavkirin, bila 
albûm baş be, bizane ku çi stranekê dibêje, 
bo çi dibêje, armanca wî/ê çi ye, bizanibe 
ku mesela Kurdan çi ye, muzîka me hertim 
bindest bûye, hunermendên me perîşan û 
bindest mirine, muzîka me winda bûye, 
hunera me winda bûye, yanî gava ku ew 
kesane hemû ewane bizanin, wê demê ji 
xwe şerm dike ku vê yekê bike. 

Çawan bû ku tu hatî Kurdistana 
azad? 

Ez hatim ku Kurdistana azad nas bikim. 
Bizanim ku gelo kêmasiyê wê çi ne, welatê 
xwe nas bikim, xwe bidim naskirin, ez 
dixwazim vê carê bi arîkariya Korek 
Telekomê, bo alboma xwe ya dawiyê bi 
navê "şeva" kilîbekê çê bikim. 

Hez dikim bizanim ku we heya niha 
çend berhem pêşkêşî gelê xwe kirine? 


Min heya niha 2 albûm bi Turkî, albûma 
Newroz 1-2, albûma bi navê Ez û 

Hunermendên din, Dortêlwan, Mîro, 
Revîngî, Rayê û Şava yanî li serhev 10 
albûm pêşkêşî gelê xwe kirine. 

Armanc û pilanên we bo pêşerojê 
çine? 

Min albûmek nû dest pê kiriye, di 
albûma nû de, ez û Ayhan Êwcem em bi 
hevre kar dikin, albûma min Kurmancî, 
Soranî û Zazakî tevlî hev e, hêvîdar im ku bi 
dilê gel be. 

Hunermend Nîlufer, gellek sipas ku 
we dema xwe bi mere veqetand. 
Gotina we ya dawiyê ji bo gelê me çi 
ye? 

Ez jî gellek sipasê rojnama Agirî dikim. 
Sipas ji tev emegdarên Agirî û kargêrên 
Agirî re. Di dawiyê de, ji gelê xwe 
daxwazkar im ku ji axa xwe xwedî 
derkevin, ji huner û muzîk û kultura xwe 
xwedî derkevin, ji radyo û televîzyon, wêje 
û.... xwedî derkevin, bi hevre teba bin û bi 
hunermendên xwe re harîkar bin. 


“DAYlKA MÎN Bi XWE RÊYA 
XWENDiN Û HUNERÊ DA BER MÎN” 

Mela Hesenî Dixwaze Bi Komployeke Din, 
Demografiya Bajarê Nexedê Biguhere 

D i komployeke din ya ji bo guherîna demografiya 
bajarê Nexede û derdora wê de, demek dibe ku 
çend kesên Turk ku piraniya wan xelkê bajarê 
Heştrûd ya Tewrêzê ne, bi tehrîk û handana Mela 

Hesenî, pêşnimjê Urmiyê yê Şîiyan, li gundên ser bi 
bajarê Nexedê de mijûlê kirîna zevî û erdê Kurdan in 
û bo vê merema qirêj diraveke zaf terxan kirine û zevî 
û erdê Kurdan bi buhayeke giran ji xwediyên wan 
dikirin. 

Hewce ye akinciyên bajarê Nexedê li hember vê 
komployê ku rewşê ji bo dubendî û aloziyê di navbera 
Kurd û Azeriyan xweş dike, hişyar û haydar bin. Em 
daxwazê ji Kurdên welatparêz yên herêmên bajarê 
Nexedê dikin ku bi nefirotina zevî û erdên xwe, vê 
pîlan û komployê pûç û vala bikin. 



Du Bûk Û Zavayek!!! 


Zavayê 28 salî li herêma Fûmen a 
Bakûrê îranê ji bo bicihanîna kevneşopa 
Pêxemberê îslamê li rojekê de du keçên 
24 û 27 salî ji xwe mare kirin. 

Her çiqas ku axaftinên zaf li ser zava 
û her du bûkan de hene, lê li gor 
agehiyan zava pêwendî bi bûka 27 salî ve 
hebûye û kes jî pê nehesiya ye. Her di wê 
demê de malbata zava jî keçeke 24 salî ji 
kurê xwe re dibînin û li dijî bûka 27 salî 
derdikevin. 

Di encama vê nerazîbûnê de keça 27 
salî gefa xwekuştinê dike. 

Piştre zava dikewe nava dudiliyê û 
nizane ku kîjan ji wan hilbijêre. Aqibet 



biryara xwe dide û ji wan re dibêje ku 
amade ye bi herduyan re bizewice. Her 
du keç jî yan li neçarî û yan jî... razî 
dibin bi zewaca bi wî re!! 



Keça Kurd, Benaz Mehmûd 
Çima Û Çawa Hate Kuştin? 

Mezintirîn 
rojnameya Înglîzî 
nivîsand ku bav, ap û 
xizmên keçeke 19 salî 
di kuştina wê de 
sûçdar hatine dîtin. 

Li gora 

daxuyaniyeke polîsên 
Înglîz, keça bi navê 
Benaz bû qurbana 
"parastina şerefê." 

Rapor diyar dike 

ku Benaz hatiye xeniqandin, piştre laşê wê xistine 
çenteyekî kincan û ew di hewşa malê de 
veşartine. 

Sedema kuştina vê keçê weke gelek cînayet û 
kuştinên din eşq û evînî bû ye... pêwendiyeke 
eşqê di navbera Benaz û xortekî Kurd ji rojhilatê 
Kurdistanê (Rehmet Silêmanî) çêbûye, lê malbata 
wê nerazî bû ye... 

Berî ku were kuştin, Benazê 4 caran polîs 
agahdar kiribû ku malbata wê dixwaze wê bikuje. 

Polîs bi ne parastina wê, bi tundî ji aliyê 
medyaya Înglîz ve hate rexnekirin, polîsan 
dikaribû wê biparêzin û rê li pêşiya vê cînayetê 
bigirin, lê wan texmîn nedikirin ku bavek rabe û ji 
ber evîniyê keça xwe bikuje. 

Polîs piştî 3 mehan ji wendabûna wê, li laşê 
wê rast tê. 

Erd bi qasî 6 metreyan hatibû kolandin û laşê 
wê têde hatibû veşartin. 

Dema ku temenê Benazê 10 sal bûn, malbata 
wê ji Kurdistanê hatibû Brîtanya, ew di 17 saliyê 
de zewicandibûn, lê mêrê wê pir lêxistibû û ew 
berdabû. 

Çavkanî, Avestakurd 

Masiyên Biçûk Mirov Ji 
Nesaxiyên Dil Diparêz tn 

Li gorî 
çavkaniyan, 
lêkolînvanan daye 
zanîn ku masiyên 
hûr û biçûk ji hemû 
xwarinekê pêtir 
mifah bo saxlemiya 
mirov hene çûnku 
baştirîn çavkaniya 
madeya "Omêga34"ê ye. Madeya han alîkariyê 
bi kêmbûna tûşbûn bi nesaxiyên dil dide. 

Bi raya pisporan ew masiyên ku temendirêj 
in û li laşê xwe de mezin in, bi sedema dirêjbûna 
jiyê wan, rûnê zaf li laşê wan de kom dibe, 
lewre gellek baş e ku bi pijyayî bihên xwarinê û 
tûkilê wan jî bihê hilgirtin, bi taybetî bo wan 
kesên ku qelew in. 



























